Götumarkaðsstemning í Eddu veröld á morgun og heilgrillað svín annað kvöld Sannkölluð götumarkaðs-stemning verður við Edduveröld í Borgarnesi á morgun , laugardag frá klukkan 13 . Þá verður slegið upp grillveislu kl. 18 þar sem hinn seiðmagnaði Sæhrímnir verður grillaður . Að sögn Guðrúnar Kristjánsdóttur annars eiganda Edduveraldar verða ýmsar uppákomur og ýmislegt um að vera á morgun . „ Þarna verða IsNord tónleikar , harmonikkuleikari og heilgrillað svín tilbúið kl. 18 . Um fimmtán aðilar verða með sölubása þar sem allt mögulegt verður til sölu og þá verða galleríin opin yfir daginn . Pallurinn er tilbúinn svo fólk getur hæglega setið úti . Veðurspáin er mjög góð svo það lítur allt út fyrir að allar leiðir liggi í Edduveröld um helgina , “ segir Gunna að lokum og hlær . Sjá nánar í auglýsingu í síðasta Skessuhorni .